Una dotzena de xiquets i xiquetes sahrauís passaran les vacances d'estiu a Paterna
09/07/2019

# Una dotzena de xiquets i xiquetes sahrauís passaran les vacances d'estiu a Paterna

[![Una dotzena de xiquets i xiquetes sahrauís passaran les vacances d'estiu a Paterna](/images/noticias/2019/07/saharauis-gr.jpg)](/images/noticias/2019/07/saharauis-gr.jpg)

09.07.2019

L'Ajuntament de Paterna ha rebut als 12 xiquets i xiquetes sahrauís que passaran les vacances d'estiu amb famílies paterneres d'acolliment, a través de la iniciativa ‘Vacances en Paz’, promoguda des de l'Associació Sahara Lliure Paterna juntament amb la Delegació Sahrauí per a la Comunitat Valenciana i el consistori paterner.  
  
El Tinent d'Alcalde de Protecció a les Persones, Participació i Ocupació, Julio Fernández acompanyat per membres de la corporació municipal ha volgut donar la benvinguda als menors durant un acte que s'ha celebrat en el Saló de Plens de l'Ajuntament.  
  
El programa “Vacances en Paz” permet que, durant els mesos de juliol i agost, els xiquets i xiquetes, d'edats compreses entre els 10 i 12 anys i provinents dels campaments de refugiats de Tinduf a Algèria, siguen acollits temporalment per famílies de la localitat.